OpenLLM-France/wikimedia huggingface dataset:
# Gayle Mill

Gayle Mill és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 1.094 habitants.

## Demografia

Segons el cens del 2000, Gayle Mill tenia 1.094 habitants, 412 habitatges i 287 famílies. La densitat de població era de 630,4 habitants/km².
Dels 412 habitatges en un 37,9% hi vivien nens de menys de 18 anys, en un 32,3% hi vivien parelles casades, en un 30,6% dones solteres, i en un 30,3% no eren unitats familiars. En el 28,4% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,2.
Per edats la població es repartia de la següent manera: un 33% tenia menys de 18 anys, un 11,7% entre 18 i 24, un 26% entre 25 i 44, un 17,7% de 45 a 60 i un 11,6% 65 anys o més.
L'edat mediana era de 30 anys. Per cada 100 dones de 18 o més anys hi havia 81,9 homes.
La renda mediana per habitatge era de 25.143 $ i la renda mediana per família de 26.429 $. Els homes tenien una renda mediana de 24.539 $ mentre que les dones 12.368 $. La renda per capita de la població era de 10.362 $. Entorn del 30,8% de les famílies i el 35,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gayle Mill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Gayle Mill». American Fact Finder. Oficina del Cens dels Estats Units, 12-01-2010.
# Golem (desambiguació)

«Gòlem o Golem» té aquests significats:
* Gòlem, criatura de la mitologia hebrea
* El Gòlem, novel·la fantàstica alemanya de Gustav Meyrink, publicada el 1915
* Der Golem, wie er in die Welt kam, adaptació cinematogràfica de l'anterior feta per Paul Wegener el 1915
* Golem, pokémon de tipus roca i terra
* El golem és també un poema de Jorge Luis Borges
# George Montagu (naturalista)

George Montagu (Wiltshire, 1753 - Kingsbridge, 20 de juny de 1815) va ser un naturalista anglès. És conegut per la seva obra pionera Ornithological Dictionary de 1802, la qual va ser la primera vegada que es va definir acuradament l'estatus dels ocells britànics. Actualment és recordat per espècies com l'Montagu's harrier, que en anglès porta el seu cognom

## Biografia

Montagu va demostrar que moltes espècies d'ocells acceptades eren invàlides, algunes per confusió entre el plomatge d'hivern i el d'estiu. Va demostrar,per exemple, que l'esparver cendrós (Montagu's harrier) criava al sud d'Anglaterra.
Nasqué a la casa familiar de Lackham House a Wiltshire, tres milles al sud de Chippenham va ser batejat a l'església de Lacock el de juliol de 1753. L'any 1770 s'allistà a l'Exèrcit amb el rang d'Ensign finalment va arribar al rang de Lieutenant-Colonel a la Wiltshire Militia. Es casà el 1773 amb Ann Courtenay, s'assentaren a Alderton House a Wiltshire. El 1798 Montagu deixà la seva esposa i es traslladà a Prospect House, prop de Kingsbridge a Devon. Allà va escriure els seus dos volums de l'Ornithological Dictionary; or Alphabetical Synopsis of British Birds.
Montagu va tenir interés en la vida marina i d'aigua dolça i el 1803 publicà Testacea Britannica, a History of British Marine, Land and Freshwater Shells. Hi descriu 470 espècies de mol·luscs, 100 dels quals eren nous a la llista de Gran Bretanya. Subministrà algunes noves espècies de crustacis a William Elford Leach al Museu Britànic, i va registrar algunes espècies noves de peixos per a la gran Bretanya incloent espècies noves per a la ciència com Montagu's blenny i Lutjanidae de Montagu. També va descriure el Ratpenat de ferradura petit per primera vegada.
Morí de tetanus per un clau a Knowle House. Va ser enterrat a Kingsbridge Parish Church. La col·lecció d'ocells de Montagu va ser portada al British Museum, unes 200 de les quals es troben al Tring Museum. Les seves còpies anotades del seus Dictionary i Testacea es troben a la Linnean Society.

## Obres

* Ornithological Dictionary; or Alphabetical Synopsis of British Birds, J. White, 1802.

## Referències

* ↑ Mearns, Barbara; Mearns, Richard (1988). Biographies for Birdwatchers. Academic Press. ISBN 0-12-487422-3

## Fonts

* Mearns, Barbara; Mearns, Richard (1988). Biographies for Birdwatchers. Academic Press. ISBN 0-12-487422-3
* Moss, Stephen (2005). A Bird in the Bush: A Social History of Birdwatching. Aurum. ISBN 1-845-13085-5 (First published 2004)

## Enllaços externs

* Archive.org: Montagu's Ornithological Dictionary
* Biodiversity Library: Testacea Britannica, or, Natural history of British shells...
# George Minne

George Minne (Gant, 30 d'agost de 1866 - Sint-Martens-Latem, 20 de febrer de 1941) era un dibuixant i escultor flamenc.

## Biografia

De 1882 al 1884 estudiava amb Jean Delvin a l'Acadèmia de les belles arts de Gant. El 1886 va fer amistat amb l'escriptor Maurice Maeterlinck del qual va il·lustrar les obres Serres (1888) i Soeur Béatrice (1900).
El 1890 va exposar unes escultures al grup dels XX a Brussel·les al qual va afiliar-se un any més tard. El mateix any va anar a París per trobar Auguste Rodin, que declinarà de rebre'l. De 1895 a 1896 va continuar la seva formació a l'Acadèmia de belles arts de Brussel·les a prop de Charles Van der Stappen.
El 1898 se'n va anar a viure al poble de Sint-Martens-Latem, on va animar el grup d'artistes Albinus Van den Abeele, Valerius De Saedeleer, Albert Servaes i Gustaaf Van de Woestijne, anomenats més tard els simbolistes místics. El 1912 va esdevenir professor a l'Acadèmia de Gant. Durant la guerra se'n va anar amb la seua esposa a viure al País de Gal·les.
El 1930, Albert I, rei dels belgues li atorgà el títol de baró.

## La temàtica de George Minne

L'obra de Minne es caracteritza d'un estil simbòlic: joves ascètics, pietats, mare i fill. El moviment simbolista va començar als anys 1880 a França. Els adeptes volien donar un contingut subjectiu a la figura humana, en un context misteriós d'erotisme i de mort en reacció contra l'impressionisme i el realisme naturalístic. Contràriament a molts artistes, Minne, Fernand Khnopff i Constantin Meunier van fruir de la reconeixença dels cercles artístics de la seva època.
El museu Folkwang Museum a Hagen (Alemanya) va adquirir la seva obra més coneguda, La font dels nois (en neerlandès «De Knapenfontein» o «De fontein der geknielden»), que més tard es transferirà al museu del mateix nom a Essen. N'hi ha còpies de bronze al peu del belfort de Gant, al pati del parlament a Brussel·les i al sepulcre de Robert Long a La Haia.

## Unes escultures a col·leccions públiques

* Koninklijk Museum voor Schone Kunsten (Antwerpen) (Museu reial de les belles arts d'Anvers, Bèlgica)
   * Jove que porta relíquies (Le petit porteur de reliques), 1897, marbre.
* Museum voor Schone Kunsten (Gent) (Museu de les belles arts) a Gant (Bèlgica):
   * El fill pròdig, 1896, guix
   * Home i dona de genolls, granit
   * Joan Baptista, 1895, guix
   * Noi jove agenollat, marbre 47,5 cmMare i fill de George Minne al Museu de Deinze i la regió de Leie
   * De knapenfontein of Fontein der geknielden (versió de guix i de bronze)
* Folkwang Museum (Essen, Alemanya)
   * La font dels nois (versió de marbre)
* Musée d'Orsay a (París, França):
   * Home agenollat a prop d'una font, 1898, bronze
   * Portador de bot, 1897, bronze
* Museum Boijmans Van Beuningen, (Rotterdam, Països Baixos)
   * Mare afligida amb els seus dos fills, 1888, bronze,.
* Clemens-Sels-Museum (Neuss, Alemanya)
   * Noi jove dempeus, 1900, bronze
* Groeningemuseum (Bruges, Bèlgica)
   * Tres dones a prop d'un sepulcre, 1896, bronze, Groeningemuseum, Bruges (Bèlgica).
# Teixidor pardalenc de Donaldson

El teixidor pardalenc de Donaldson (Plocepasser donaldsoni) és un ocell de la família dels ploceids (Ploceidae).

## Hàbitat i distribució

Habita sabanes amb acàcies de sud-oest d'Etiòpia, sud de Somàlia i nord i est de Kenya.

## Referències

* ↑ «Teixidor pardalenc de Donaldson». Cercaterm. TERMCAT, Centre de Terminologia. Rev. 20/02/2022(català)
# The Addams Family (videojoc)

The Addams Family és el títol d'un videojoc llançat per la Game Boy, com també en diverses versions per l'Amiga, l'Amstrad CPC, l'Atari ST, el Commodore 64, la Game Gear, la Genesis, la NES, la SNES, i el ZX Spectrum. Els jocs són una tie-in de la pel·lícula del 1991, La Família Addams. Va ser publicat i desenvolupat el 1992 per Ocean Software. És un videojoc de plataformes i d'acció.

## Enllaços externs

* Arxivat 2007-03-23 a Wayback Machine. The Addams Family al MobyGames
* The Addams Family a GameFAQs
# Brovtsino

Brovtsino (en rus: Бровцино) és un poble de l'óblast de Saràtov, a Rússia, segons el cens del 2010 tenia 19 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Narrative Science

Narrative Science és una empresa tecnològica innovadora, amb seu a Chicago (Illinois), que ha inventat el Quill, una plataforma de llenguatge natural avançat proveïda d'intel·ligència artificial que converteix les dades en històries, com a alternativa als fulls de càlcul o els gràfics. Les narracions es creen a través de dades estructurades i en diferents formats, incloent històries llargues, titulars, tweets i informes d'empresa amb visualitzacions gràfiques. Les històries poden ser personalitzades en funció de les necessitats específiques de cada audiència.
La plataforma d'intel·ligència artificial Quill és la tecnologia encarregada d'agrupar les dades, crear la història i oferir respostes importants. En primer lloc, agrupa les dades i crea una estructura narrativa apropiada per assolir els objectius del seu públic; seguidament, Quill extreu i organitza fets i coneixements clau i els transforma en una història, mitjançant algoritmes complexes; i, per acabar, Quill utilitza les dades per respondre preguntes importants, assessorar i oferir una visió interpretativa de forma clara i concisa.
Narrative Science és un projecte que va arrencar durant el mes de gener de 2010, creat per Stuart Frankel amb la col·laboració de Kris Hammond i Larry Birnbaum, professors de la Northwestern University. L'origen de l'empresa és StatsMonkey, un projecte d'investigació dut a terme per uns estudiants de la mateixa universitat nord-americana.

## Enllaços externs

* Pàgina oficial de Narrative Science a Forbes on es poden trobar exemples d'històries.
# Constel·lació de la Màquina Pneumàtica

La Màquina Pneumàtica (Antlia) és una constel·lació relativament nova, ja que va ser creada el segle xviii, introduïda per Nicolas-Louis de Lacaille. La Unió Astronòmica Internacional la va anomenar així com una de les 88 constel·lacions modernes. Començant pel nord, Antlia està envoltada pel monstre del mar Hydra, la brúixola Pyxis, la Vela (Vela) del vaixell mitològic Argo, i finalment pel centaure Centaurus.

## Trets notables

Antlia és una constel·lació tènue sense estels brillants. L'estel més brillant és:
* α Ant: essent l'estel principal la seva magnitud aparent és només 4,25; de la classe espectral K4 III.

## Objectes notables del cel profund

* NGC 2997: Galàxia espiral del tipus Sc amb una inclinació de 45° respecte a la visual.
* NGC 3132: Nebulosa planetària amb un sistema binari enmig.
* PGC 29194: Aquesta galàxia petita esferoïdal amb una magnitud aparent de només 14,8m, pertany al grup local de galàxies.

## Història

L'astrònom francès Abbé Nicolas-Louis de Lacaille, qui trencà la tradició de donar noms mitològics a les constel·lacions, li posà aquest nom en l'època en què treballà a l'observatori del Cap de Bona Esperança, entre 1750 i 1754. Després d'observar uns 10.000 estels meridionals, dividí el cel sud en 14 noves constel·lacions, entre les quals hi havia Antlia. Originalment fou denominada Antlia pneumatica (màquina pneumàtica en llatí), en honor de Robert Boyle, inventor de la bomba d'aire.
És interessant fer notar que no sembla que s'hagi designat els seus estels segons les lletres de Bayer segons la seva magnitud aparent.
No hi ha cap mite relacionat amb Antlia perquè Lacaille no va seguir la tradició de donar noms procedents de la mitologia a les constel·lacions, ja que s'estimava més posar noms d'instruments científics.

## Referències

* ↑ Chris Dolan. «Antlia». Peoria Astronomical Society, ?. Arxivat de l'original el 2016-04-08. [Consulta: 2 desembre 2007].

## Bibliografia

* Ian Ridpath i Wil Tirion (2007). Collins Stars and Planets Guide, HarperCollins, Londres. ISBN 978-0007251209.

## Vegeu també

* Llista d'estrelles de la Màquina Pneumàtica

## Enllaços externs

* Wikisky, planisferi multilingüe
* Plana d'Antlia, Peoria Astronomical Society Arxivat 2008-03-02 a Wayback Machine. (anglès)
* Mallorcaweb, Antlia (la màquina neumàtica Arxivat 2010-07-10 a Wayback Machine. (castellà)
# Marçana

Marçana (en francès Marsanne) és un municipi francès del Departament de la Droma a la regió d'Alvèrnia-Roine-Alps.

## Personatges il·lustres

* Émile Loubet (1838-1929), polític, president de la República Francesa del 1899 al 1906

## Referències

* ↑ Toponímia del Droma
# If Stockholm Open 2013

El Torneig d'Estocolm 2013, oficialment conegut com a If Stockholm Open 2013, és un esdeveniment de tennis masculí disputat sobre pista dura que pertany a les sèries 250 de l'ATP. La 45a edició del torneig es va celebrar entre el 12 i el 20 d'octubre de 2013 al Kungliga tennishallen d'Estocolm, Suècia.
El tennista búlgar Grígor Dimitrov va guanyar el primer títol individual de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | D. Ferrer | 4 | 6 | 6 |
| | J. Sock | 6 | 3 | 1 | 1 | D. Ferrer | w/o | | |
| | J. Nieminen | 2 | 6 | 3 | | F. Verdasco | | | |
| | F. Verdasco | 6 | 3 | 6 | | | | | | 1 | D. Ferrer | 3 | 6 | 6 |
| 3 | J. Janowicz | 6 | 6 | | | | | | | 5 | E. Gulbis | 6 | 4 | 1 |
| | G. García López | 2 | 1 | | 3 | J. Janowicz | 5 | 6 | 3 | | | | | |
| | I. Sijsling | 3 | 6$^3$ | | 5 | E. Gulbis | 7 | 4 | 6 | | | | | |
| 5 | E. Gulbis | 6 | 7 | | | | | | | | | | | | 1 | D. Ferrer | 6 | 3 | 4 |
| 7 | G. Dimitrov | 6 | 6 | | | | | | | | | | | | 7 | G. Dimitrov | 2 | 6 | 6 |
| | J-L. Struff | 1 | 3 | | 7 | G. Dimitrov | 6 | 6 | | | | | | |
| | K. de Schepper | 7 | 4 | 6 | | K. de Schepper | 4 | 2 | | | | | | |
| 4 | K. Anderson | 6⁵ | 6 | 3 | | | | | | 7 | G. Dimitrov | 4 | 6 | 6 |
| 6/WC | B. Paire | 6 | 6 | | | | | | | 6/WC | B. Paire | 6 | 2 | 2 |
| | P. Carreño | 4 | 4 | | 6/WC | B. Paire | 7 | 6 | | | | | | |
| Q | J. Johansson | 2 | 6$^3$ | | 2/WC | M. Raonic | 6$^3$ | 3 | |
| 2/WC | M. Raonic | 6 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Aisam-ul-Haq Qureshi Jean-Julien Rojer | 6 | 6 | |
| | Johan Brunström Jarkko Nieminen | 3 | 4 | | 1 | Aisam-ul-Haq Qureshi Jean-Julien Rojer | w/o | |
| 3 | David Marrero Fernando Verdasco | 6 | 7 | | 3 | David Marrero Fernando Verdasco | | |
| | Gero Kretschmer Alexander Satschko | 3 | 6¹ | | | | | | 1 | Aisam-ul-Haq Qureshi Jean-Julien Rojer | 6 | 6 |
| | Eric Butorac Raven Klaasen | 7 | 4 | [6] | | | | | WC | Jonas Björkman Robert Lindstedt | 2 | 2 |
| 4 | Santiago González Scott Lipsky | 5 | 6 | [10] | 4 | Santiago González Scott Lipsky | 4 | 4 |
| WC | Jonas Björkman Robert Lindstedt | 4 | 6 | [10] | WC | Jonas Björkman Robert Lindstedt | 6 | 6 |
| | Ernests Gulbis Dmitri Tursúnov | 6 | 1 | [8] | | | | |

## Enllaços externs

* Quadre individual masculí PDF
* Quadre dobles masculins PDF
Estocolm :
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2013
< 2012
2014 > :
ATP World Tour Finals, Londres :
# Triumviri reficiendis aedibus

Triumviri reficiendis aedibus van ser uns magistrats extraordinaris romans elegits pels comicis tribunats que van existir durant el temps de la Segona Guerra Púnica i potser també alguns anys després d'aquesta.
Van ser nomenats amb la missió de reconstruir o restaurar algun edificis i sobretot alguns temples, destruïts principalment per la guerra contra els cartaginesos. No se sap perquè van exercir aquestes funcions, normalment reservades als censors.

## Referències

* ↑ Smith, William (ed.). «Tresviri». A Dictionary of Greek and Roman Antiquities (1890). [Consulta: 15 abril 2022].
# Narrillos del Álamo

Narrillos del Álamo és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 189 | 173 | 163 | 137 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Connector mini-DIN

Connector mini-DIN designa a una família de connectors amb forma circular, tots amb un diàmetre de 9,5 mm i un nombre variat de pins al seu interior. Encara dissenyats inicialment com a mers connectors elèctrics, són molt populars en electrònica i informàtica, havent avançat al connector DIN més gran. Tots dos són estàndards del Deutsches Institut für Normung, l'organisme alemany d'estandardització. Els connectors Mini-DIN tenen un diàmetre de 9,5 mm i set conjunts de pins interiors, de 3 a 9, Excepte en el de setembre hi ha 3 mini osques-guia en la carcassa. Cada varietat té un connector clau que impedeix que es puguin connectar cables d'una combinació diferent.
No obstant això, abunden les variacions propietàries fora de l'estàndard, que popularment també es designen com mini-DIN. Un exemple d'això és el GeoPort d'Apple Computer, que és un connector Mini-DIN 8 amb un pin addicional, i té la capacitat d'acceptar cables GeoPort de 9 forats i els cables serials Macintosh que fan servir l'estàndard de 8 pins.

## Aplicacions

Els connectors Mini-DIN són molt populars en diferents aplicacions, sobretot en connexions de senyals àudio/vídeo, informàtiques o fonts d'alimentació DC de baix voltatge.
* Xarxa local apple LocalTalk (Mini-DIN 3)
* Connector VESA de dispositius estereoscòpics (Mini-DIN 3)
* Apple Desktop Bus (Mini-DIN 4)
* S-Video (Mini-DIN 4)
* Port PS/2 per teclat/ratolí (Mini-DIN 6)
* Interfície TNC de mòdem-ràdio per radioaficionat (Mini-DIN 6)
* Font d'alimentació DC per a dispositius electrònics (Mini-DIN 6)
* Port sèrie Macintosh RS-422 (Mini-DIN 8)
* Apple GeoPort (Mini-DIN 8 modificat amb un pin addicional)
* Port VIU a targetes gràfiques i digitalitzadores (Mini-DIN 8)
* Sega Mega Drive II (Mini-DIN 9)
* Sega 32X (Mini-DIN 9)
* Sega Saturn (Mini-DIN 10, no estàndard)
* Commodore 16/Commodore Plus/4/Commodore 116 Joystick i datasette (Mini-DIN 7)
* Acorn Archimedes (Mini-DIN 9 ratolí, Mini-DIN 6 teclat extern)
* Alpine Electronics iPod Interfície (Mini-Din 10, no estàndard)
* JVC Mini-Din 8 (no estàndard)
* ATI All-in-Wonder 9700 PRO (Mini-Din 10)
* NEC Corporation PC Engine interfície de gamepads (Mini-DIN 8)

## Referències

* ↑ Jean Andrews. A+ Guide to Managing and Maintaining Your PC Comprehensive. Cengage Learning, 22 November 2006, p. 364–. ISBN 9780619217587 [Consulta: 4 maig 2011].
* ↑ Gawer, Annabelle; Cusumano, Michael A. Platform leadership: how Intel, Microsoft, and Cisco drive industry innovation (en anglès). Harvard Business Press, 2002, p.277. ISBN 1578515149.
# Margaret Sanger

Margaret Sanger (Corning, 14 de setembre de 1879 - Tucson, 6 de setembre de 1966) va ser una infermera i activista estatunidenca defensora del control de la natalitat i de l'eugenèsia (un dels punts més controvertits del seu pensament).
De família nombrosa, sa mare va tenir 18 embarassos i 11 fills, i catòlica, va exercir d'infermera, període en què es va conscienciar sobre la limitació dels parts pel bé de la dona (tant des del punt de vista de la salut com de la qualitat de vida) com sobre la importància de distribuir mètodes anticonceptius per evitar l'embaràs; la seva promoció entre les dones la va portar a la presó.
Va dedicar la seva vida a l'activisme polític; aconseguí que es legalitzés la primera clínica estatunidenca sobre salut reproductiva i la distribució de diafragmes entre dones de risc. Va fundar el primer centre de planificació familiar de la història.
Als seus escrits es troba la influència del socialisme i l'optimisme il·lustrat, ja que creia que mitjançant la planificació familiar es podia millorar l'espècie humana.

## Referències

* 1 2 3 «6 mujeres que hicieron historia en la Medicina» (en castellà). VIX.
* 1 2 3 4 «Margaret Sanger» (en anglès). [Consulta: 10 agost 2018].
* ↑ Roland Pressat. Introducción a la demografía, Ariel, 1989, ISBN 84-344-1033-8, pag.83
* ↑ «Margaret Sanger. Luces y sombras del movimiento a favor del control natal - Revista Ciencias» (en portuguès brasiler). Arxivat de l'original el 2018-08-10. [Consulta: 10 agost 2018].

## Enllaços externs

* The Ascent of Woman (BBC 2015) 4 Revolution (video documental)
# Ghazni Khan

Ghazni Khan fou un efímer sobirà farúquida de Khandesh, fill i successor de Daud Khan quan aquest va morir el 28 d'agost de 1508 o 6 d'agost de 1510 (segons les fonts). La situació estava agitada perquè part de la noblesa volia proclamar a Alam Khan. El wazir de la cort, Husayn Ali (Husam al-Din) amb supoprt del seu germà Yar Ali (els dos eren oncles de Ghazni Khan i germans del pare d'aquest), el van enverinar al cap de dos o deu dies (segons les fonts) esperant pujar al tron, però la noblesa amb el suport d'Aghmadnagar va imposar a Alam Khan.

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Informació quàntica

En física i ciències de la computació, la informació quàntica és la informació física codificada en l'estat d'un sistema quàntic. La informació quàntica és l'entitat bàsica que s'estudia en el camp de la ciència de la informació quàntica, i es manipula utilitzant les tècniques d'enginyeria del processament d'informació quàntica. De manera anàloga a la informació clàssica, que pot ser processada amb ordinadors digitals, transmesa d'un lloc a un altre, manipulada amb algoritmes, i analitzada amb les matemàtiques de la informàtica teòrica, els mateixos procediments s'apliquen a la informació quàntica.

## Bibliografia

* Nielsen, Michael A.; Chuang, Isaac L. Quantum computation and quantum information (en anglès). Cambridge University Press, 2000.

## Vegeu també

* Qbit
* Qutrit

## Enllaços externs

* Quantum
# Triuncidia

Triuncidia és un gènere d'arnes de la família Crambidae.

## Taxonomia

* Triuncidia eupalusalis (Walker, 1859)
* Triuncidia ossealis (Hampson, 1899)

## Referències

* ↑ «GlobIZ search». [Consulta: 30 desembre 2018].